**Математика, физика және информатика пәндері мұғалімдерінің ашық Республикалық шығармашылық байқауының облыстық кезеңін ұйымдастыру және өткізу туралы**

**ЕРЕЖЕ**

**1. Жалпы ереже**

1. Осы Ереже меншік нысанына қарамастан орта білім беру ұйымдарының барлық түрлерінің математика, физика және информатика пәндері мұғалімдерінің ашық Республикалық шығармашылық байқауын (бұдан әрі – Байқау) ұйымдастыру және өткізу тәртібін, оның ұйымдастырушылық-әдістемелік қамтылуын, Байқауға қатысу тәртібін және жеңімпаздар мен жүлдегергерлерді анықтау тәртібін белгілейді.
2. Байқаудың негізгі мақсаты дарынды, шығармашылықпен жұмыс жасайтын, кәсіби біліктіліктерді оңтайлы игергенін көрсете алатын мұғалімдерді анықтау, оларды қолдау және ынталандыру.

**2. Байқау қатысушылары**

1. Байқауға жүктемесі аптасына 18 сағаттан кем емес және олимпиадалық резервтің тренерлері болып табылмайтын мұғалімдер қатыса алады.
2. Байқауға қатысу ерікті. Әр қатысушыға өзінің нәтижелерін біле алатын жеке код беріледі. Байқаудың тек жеңімпаздары мен жүлдегерлері жарияланады.

**3. Байқау мазмұны**

 Байқау бір айналымда өтеді

1. Айналым тапсырмалары екі блоктан турады: әдістемелік және тәжірибелік. Тәжірибелік блокта қатысушылар математика, физика және информатика пәндерінің бағдарламалық материалдары бойынша ұсынылған есептерді шешеді. Шешу барысында мүмкін болғанша түрлі шешімдердің көбірек санын келтіру керек (түрлі идеяларды қолданатын амалдар, сонымен қатар, бір идеяны әртүрлі техникалық жүзеге асыру амалдары әртүрлі болып табылады).
2. Әдістемелік блоктың тапсырмаларында байқауға қатысушыларға есептердің «дайын шешімдеріндегі» және бағдарламалардың кодындағы қателерді табу ұсынылады. Қателер тұжырымдамалардың берілуінде, сондай-ақ, олардың дәлелдемелерінде (шешімдерінде) болуы мүмкін, бағдарламалардың бастапқы кодтарында синтаксистік қателер болуы, сондай-ақ, белгілі бір кіріс мәліметтерінде қате орындалуы мүмкін. Тұжырымдама дұрыс болған жағдайда, дәлелдемеде (шешімде) қателерді көрсету және дұрыс дәлелдемені (шешімді) келтіру қажет. Тұжырымдама қате болған жағдайда, оның себебін түсіндіру қажет және келтірілген дәлелдемеде (шешімде) қателерді табу керек. Бастапқы кодтарда синтаксистік қателер болған жағдайда, оларды түзету қажет. Егер бағдарлама жалпы жағдайда қате жұмыс жасаса, онда қатені көрсептіп, мүмкіндігінше оларды түзету қажет.
3. Екі блоктың есептерін шешу 4 сағатқа созылады.

**4. Байқауды ұйымдастыру**

1. Байқаудың дайындық жұмыстарын жүзеге асыру және өткізу бойынша ұйымдастырушылық комитеті құрылды.
2. Ұйымдастырушылық комитеті Байқауды дайындауды және өткізуді тікелей басқаруды жүзеге асырады, қазылар алқасын бекітеді. Байқаудың қорытындысын шығарады және жеңімпаздар мен жүлдегерлерді марапаттайды.
3. Байқауға қатысу үшін ұйымдастырушылық комитетіне 2020 жылдың 27 қазанына дейін **fmi2020@mail.ru**электронды поштасы арқылы үлгі бойынша (қосымша) электронды нұсқада сұраныс жіберіледі.
4. Байқау қашықтық форматта ZOOM платформасында өткізіледі. Сондықтан байқаудағы қатысушылар жұмыс орнын ұйымдастыру қажет, ол үшін дербес компьютер, интернет, веб-камера, микрофон болуы керек. Веб-камера конкурсқа қатысушының жұмыс орны мен қатысушы көрініп тұратындай болып орналастырылуы тиіс:
* Конкурста қатысу үшін қатысушылар ZOOM бағдарламасын дербес компьютеріне орнатуы қажет
* Қосылу үшін қатысушыға өтінімде көрсетілген электрондық пошта мекен-жайына (1-қосымша)сілтеме жіберіледі
* Байқау тапсырмалары ZOOM конференциясының чатында жарыс болатын күні сағат 10: 00-ден бастап қол жетімді болады
* Дайын шешімдер көрсетілген уақыттан кешіктірмей WhatsApp нөміріне немесе электрондық поштаға (фото, сканерлеу, құжат және т.б.) жіберілуі керек:

Информатика: informatika.krg@mail.ru до 13:30

Математика: 87057630121 до 14:00

Физика: fizika.krg@mail.ru до 14.30

1. Байқау өтетін бір күн бұрын қатысушылар ZOOM платформасы арқылы байланысын тексеруі керек. ZOOM конференциясының барлық сілтемелері 1-қосымшада көрсетілген байланыс электрондық поштаға жіберіледі.

**5. Байқау қорытындысын шығару**

1. Байқаудың барлық қатысушыларына қатысу туралы сертификат беріледі.
2. Байқау нәтижелері бойынша қазылар алқасы жеңімпаздар мен жүлдегерлерді анықтайды. Байқау жеңімпаздары болып ұпайдың ең көп санын (әр пән бойынша) жинаған қатысушылар табылады.

Қосымша 1

**Математика, физика және информатика пәндері мұғалімдерінің ашық Республикалық шығармашылық байқауына қатысуға**

**СҰРАНЫС**

|  |  |  |  |  |  |
| --- | --- | --- | --- | --- | --- |
| Қатысушының ТАӘ (жеке куәлік бойынша) | Аймақ (қала/ аудан) | Жұмыс орны (пәннің көрсетілуімен) | Апталық жүктеме | Педагогикалық өтілі | Қатысушының байланыс телефоны, e-mail  |
|  |  |  |  |  |  |